ઇસ્લામાબાદ : 26/11 મુંબઇ હૂમલા કેસનાં ટ્રાયલને ટુંક જ સમયમાં પતાવવા માટે પાકિસ્તાને ભારત પાસેથી વધારે પુરાવાઓની માંગણી કરી છે. આ હૂમલામાં લશ્કર એ તોયબાનાં કમાન્ડર જકી ઉર રહેમાન લખવી અને 6 અન્ય લોકોને આરોપી બનાવવામાં આવ્યા છે. ગુરૂવારે પાકિસ્તાન વિદેશ મંત્રાલયનાં પ્રવક્તા નફીશ જકારિયાએ આની જાણકારી આપી હતી. જકરિયાએ એક પત્રકાર પરિષદ સંબોધી હતી અને કહ્યું કે અમારા વિદેશ સચિવે ભારતનાં વિદેશ સચિવ પાસે મુંબઇ કેસમાં વધારે પુરાવાઓની માંગણી કરી છે.